ನೇರುಲ್ ನಲ್ಲಿರುವ ಬಾಲಾಜಿಮಂದಿರದ ಒಂದು ವಿಶೇಷತೆಯೆಂದರೆ, ಅದು ತಿರುಪತಿಯಂತೆ ಎತ್ತರದ ಬೆಟ್ಟವಲ್ಲದಿದ್ದರೂ ಚಿಕ್ಕ ಬೆಟ್ಟದಮೇಲಿದೆ. 'ನೇರುಲ್ ರೈಲ್ವೆ ನಿಲ್ದಾಣ'(ಪಶ್ಚಿಮ)ದೇವಸ್ಥಾನಕ್ಕೆ ಸಮೀಪವಾಗಿದೆ. ಈ ಸನ್ನಿಧಾನದ ಪ್ರಮುಖವಾದ ಆರಾಧ್ಯದೇವತೆ ವೆಂಕಟರಮಣದೇವರಾದರೂ ಗಣಪತಿ, ಯೋಗಮುದ್ರೆ ಭಂಗಿಯಯಲ್ಲಿ ಕುಳಿತಿರುವ, ಆಂಜನೇಯಸ್ವಾಮಿ, ನರಸಿಂಹಸ್ವಾಮಿ, ಮತ್ತು ಪದ್ಮಾವತಿ ಅಮ್ಮನವರ ದೇವಾಲಯಗಳಿವೆ. ರಾಮಾನುಜಾಚಾರ್ಯರ ಸನ್ನಿಧಾನವನ್ನೂ ಪಕ್ಕದಲ್ಲಿ ಕಾಣಬಹುದು. ದಕ್ಷಿಣದ ದೇವಾಲಯಗಳ ಪರಂಪರೆಯಂತೆ ಬಾಲಾಜಿಮಂದಿರದ ಪರಿಸರದಲ್ಲಿ ಸಾಮಾನ್ಯವಾಗಿ ಗಣಪತಿಯ ದೇವಾಲಯವಿರುವುದು ಅತಿ ವಿರಳ. ಆದರೆ ಗಣಪತಿಯ ಪೂಜೆಯ ಪರಂಪರೆ ಮಹಾರಾಷ್ಟ್ರದಲ್ಲಿ ಅತ್ಯಧಿಕವಾಗಿರುವುದರಿಂದ ಮಹಾಗಣಪತಿಯ ವಿಗ್ರಹದ ಪ್ರತಿಷ್ಠಾಪನೆಯ ಏರ್ಪಾಡನ್ನು ಮಾಡಲಾಗಿದೆ.'ನೇರುಲ್'(ಪೂ)ದಲ್ಲಿ 'ಆಂಜನೇಯಸ್ವಾಮಿ ದೇವಾಲಯ'ವಿದೆ.
'ಹಾರ್ಬರ್ ರೈಲ್ವೆ ಲೈನ್'/'ಕೊಂಕಣ್ ರೈಲ್ವೆ' ಯಲ್ಲಿ 'ನೇರುಲ್' ಸಿಗುತ್ತದೆ
ನೇರುಲ್ ಬಡಾವಣೆಯ ಸುಂದರ ದೃಷ್ಯ ಮುದನೀಡುತ್ತದೆ
'ಬಾಲಾಜಿ ದೇವಸ್ಥಾನದ ಪ್ರಧಾನ ದ್ವಾರದಲ್ಲಿನ ರಾಜಗೋಪುರ'
ನವಗ್ರಹಗಳ ಪ್ರತಿಷ್ಠಾಪನೆಯನ್ನು ದೇವಸ್ಥಾನದ ಹೊರವಲಯದಲ್ಲಿ ಮಾಡಲಾಗಿದೆ